Një muze në vendin ku u vra Martin Luther Kingu, nderon veprën e tij - 2004-01-17
Në Memphis, është ngritur Muzeu Kombëtar i të Drejtave Civile
Momentet kulminante të jetës së Martin Luther Kingut u shënuan në disa qytete amerikane: Montgomery i Alabamës ku ai drejtoi protestat e para, Atlanta e Georgias ku krijoi imazhin si njeri i kishës, Washington, DC ku dha fjalimin e famshëm “Unë kam një endërr...” dhe më në fund Memphis në Tennessee ku ai u vra më 4 prill, 1968. Kjo e fundit mund të duket si një pikë kthese që njerëzit e Memphisit do të donin ta harronin. Por në fakt ata kanë ngritur Muzeun Kombëtar të të Drejtave Civile, aty ku u vra Doktor Kingu. Trashëgimia e Martin Luther Kingut në Memphis filloi të merrte formë që para vdekjes së tij. Ai e vizitoi qytetin në prill të vitit 1968 për t’u takuar me punonjësit e kanalizimeve që ishin në një grevë dhe dha një nga fjalimet e tij më të famshme. Duke folur para turmës që brohoriste, ai iu referua zërave që jeta e tij ishte në rrezik. tha ai. Një ditë më pas, Martin Luther Kingu u qëllua ndërsa ishte në ballkonin e motelit Lorraine, që në atë kohë ishte një nga motelet e pakta pronë e një zezaku në Amerikën Jugore. James Earl Ray më pas pranoi se kishte kryer vrasjen. Pasi moteli falimentoi, ndërtesa u ble nga një grup qytetarësh të Memphisit. Gwen Harmon, drejtoresha për marrëdhëniet publike për Muzeun e të Drejtave Civile, thotë se ata donin të ruanin një objekt historik dhe njëkohësisht dtë krijonin një gjë të re. Në muze pasqyrohet beteja e afrikano-amerikanëve për liri dhe barazi nga vitet 1600 deri në ditët e sotme. Por, ekspozitat përqendrohen kryesisht tek ngjarjet e viteve 1950 dhe 1960, kur Lëvizja e të Drejtave Civile arriti kulmin. Vizitorët e Muzeut mund të hipin edhe në një autobus ku në një inskenim shoferi u thotë që të ulen në ndenjëset e prapme, ashtu siç u thuhej afrikano-amerikanëve në vitet 1950, kur nuk lejoheshin të uleshin në ndenjëset e para në mjetet e transportit publik. Martin Luther Kingu u bë i njohur fillimisht pikërisht gjatë një bojkotimi të autobusëve në Montgomery të Alabamës. Vizitorët kalojnë edhe më ambjente të tjera ku paraqiten arritjet e viteve të fundit të Doktor Kingut. Më në fund ata arrijnë te dhoma 306 e motelit Lorraine. thotë ajo. Një pjesë e Muzeut është vendosur tashmë në shtëpinë në anën tjetër të rrugës, ku po rrinte James Earl Ray në kohën kur kreu vrasjen. Objektet atje dëshmojnë për kontradiktat lidhur me dënimin e Rayt për krimin dhe ndikimin e lëvizjes së të drejtave që njeriut që drejtoi Martin Luther Kingu, e cila vazhdon edhe sot e kësaj dite.//kk//